పి.సుశీల
పి.సుశీల (పులపాక సుశీల) ప్రముఖ గాయకురాలు. ఐదు జాతీయ పురస్కారాలు, పలు ప్రాంతీయ పురస్కారాలు అందుకొన్న సుశీల, తన గాత్రమాధుర్యంతో 50 సంవత్సరాల సినీ జీవితములో తెలుగు, తమిళం, కన్నడ, మలయాళ, హిందీ, బెంగాలీ, ఒరియా, సంస్కృతం, తుళు, బడగ మరియు సింహళ భాషలలో 50 వేలకు పైగా గీతాలు పాడింది. భాష ఏదయినా అద్భుత కంఠస్వరానికి స్పష్టమైన ఉచ్ఛారణకి సుశీల పెట్టింది పేరు.
సుశీల 1935లో విజయనగరంలో సంగీతాభిమానుల కుటుంబంలో జన్మించింది. ఈమె తండ్రి పి.ముకుందరావు ప్రముఖ క్రిమినల్ లాయరు. తల్లి శేషావతారం. 1950లో సంగీత దర్శకుడు నాగేశ్వరరావు ఆలిండియా రేడియోలో నిర్వహించిన పోటీలో సుశీలను ఎన్నుకున్నారు. ఆమె ఏ.ఎమ్.రాజాతో కలిసి పెట్ర తాయ్ (తెలుగులో కన్నతల్లి) అనే సినిమాలో ఎదుకు అలత్తాయ్ అనే పాటను తన మొదటిసారిగా పాడింది.
భారత జాతీయ పురస్కారాలలో ఉత్తమ గాయనిగా ఐదు సార్లు (1969 - ఉయిర్ మనిదన్, 1972 - సావలే సమాలి, 1978 - సిరిసిరి మువ్వ, 1983 -మేఘ సందేశం మరియు 1984- ఎం.ఎల్.ఏ.ఏడుకొండలు) ఎన్నుకోబడింది. ఆంధ్రప్రదేశ్ ప్రభుత్వం ఇచ్చే రఘుపతి వెంకయ్య పురస్కారం 2001 లో కర్ణాటక మహాజనతె - 'గాన సరస్వతీ' బిరుదు (2004) స్వరాలయ ఏసుదాస్ పురస్కారం 2005 లో 2008 జనవరి 25 న భారత ప్రభుత్వం ప్రతిష్ఠాత్మక పద్మభూషణ్ పురస్కారంతో గాన కోకిల పి.సుశీలని సత్కరించింది.
వర్గం:1935 జననాలు వర్గం:సుప్రసిద్ధ ఆంధ్రులు వర్గం:విజయనగరం జిల్లా ప్రముఖులు వర్గం:తెలుగువారిలో సంగీతకారులు వర్గం:తెలుగు సినిమా నేపథ్యగాయకులు వర్గం:తమిళ సినిమా నేపథ్యగాయకులు వర్గం:రఘుపతి వెంకయ్య పురస్కార గ్రహీతలు వర్గం:పద్మభూషణ పురస్కార గ్రహీతలు వర్గం:నంది ఉత్తమ నేపథ్య గాయనీమణులు వర్గం:మహిళా గాయకులు వర్గం:జీవిస్తున్న ప్రజలు వర్గం:భారతీయ గాయకులు వర్గం:భారతీయ మహిళా గాయకులు వర్గం:తెలుగు కళాకారులు వర్గం:తెలుగు లలిత సంగీత ప్రముఖులు వర్గం:భారత జాతీయ చలనచిత్ర పురస్కార విజేతలు వర్గం:మహారాజా ప్రభుత్వ సంగీత నృత్య కళాశాల పూర్వ విద్యార్థులు‎